kotiseutualueella ja sillä olisi riittävästi resursseja myös kouluttaa, huoltaa ja tiedottaa saamenkielisistä paikannimistä.

(18) Toteutetaan saamenkielisten paikannimien keräämis- ja tallentamishanke Toteutetaan saamenkielisten paikannimien keräämis- ja tallentamishanke (Saamelaiskäräjät, Kotus, Metsähallitus, Saamelaismuseo Siida, Maanmittauslaitos, 2012 - 2015)

(19) Saamenkielisten paikannimien huollolle, keräämiselle ja tallentamiselle vastaava taho määritetään huomioiden artikla 8(j):n monivuotisen työohjelman (OKM, Saamelaiskäräjät, Kotus, Maanmittauslaitos, 2011 - 2012) velvoitteet.

######## Saamelaisten luonnon monimuotoisuuteen liittyvä perinteisen tiedon ja tapaoikeuden säilyttäminen ja tallennus

Biodiversiteettisopimuksen kontekstissa on nähty tarpeelliseksi tallentaa luonnon monimuotoisuuteen liittyvää perinteistä tietoa myös tietokantoihin sopimuksen tavoitteiden saavuttamiseksi. Perinteisen tiedon tietokannat voivat tukea uhanalaisen kielen ja sen terminologian säilymistä ja tukea luonnon käyttöön liittyvän perinteisen tiedon säilymistä, lisätä oman kielen ja perinteen arvostusta suojella tietoa väärinkäytöltä sekä toimia apuna maankäytönsuunnittelussa. Saamelaisten perinteistä tietoa kokoavat eettiset tietokannat ja internet-sivusto voivat toimia saamelaisten kotiseutualueen ulkopuolella asuville saamelaisille tärkeänä keinona oppia omasta kulttuuriperinnöstään.

Työryhmä on käsitellyt keskeisimpien saamelaiselinkeinojen perinteisen tiedon tilannetta ja tukitarpeita työssään ja rajannut keskeisimmät ja tärkeimmät painopisteet lähiajan kehittämistyölle. Työryhmä pitää tärkeänä, että biodiversiteettisopimuksen osapuolikokouksen päätösten toteuttamiseksi Suomessa ryhdytään tallentamaan systemaattisesti ja eettisesti saamelaisten luonnon monimuotoisuuteen liittyvää perinteistä tietoa kiinnittäen huomiota perinteisen tiedon omistajuuteen. Perinteiseen tietoon ja luonnon monimuotoisuuteen liittyvän tutkimustoiminnan tarve kasvaa ilmastonmuutoksen myötä. Tähän asti tutkijoiden ja perinteisen tiedon haltijoiden yhteistyö on ollut vähäistä. Kumpaakin osapuolta, sekä tutkijaa että perinteisen tiedon haltijaa, hyödyttävää tutkimusta tulisi lisätä. Perinteisen tiedon systemaattinen tallennus edellyttää olemassa olevien tietokantojen kokoamista saamelaisyhteisön saataville. Perinteinen tieto ei ole staattista, vaan osa tieto muuttuu toimintaympäristön vaatimuksien mukaan. Saamelaiselinkeinojen uudet liikkumisvälineet, moottorikelkka ja mönkijä ovat tuoneet tarpeen oppia uusia taitoja ja tietoja. Perinteisen tiedon arkistosäilyttäminen ei ole yksistään riittävää, vaan perinteisen tiedon tulee säilyä käytössä ja siirtyä sukupolvelta toiselle. Ratkaisevaa perinteisen tiedon siirrossa on saamelaisten perinteisten elinkeinojen säilyminen, saamen kielen aseman turvaaminen ja perusopetus, mikä voi tukea opetuksen kautta perinteisiä saamelaisia taitoja ja tietoa. Saamelaisen luontoon liittyvän perinteisen tiedon kannalta on tärkeää kerätä Suomessa puhuttavilla saamen kielillä saamelaisten luontoon liittyvää perinteistä tietoa. Kappaleessa 2 on käsitelty saamelaisen perinteisen tiedon asemaa.

Työryhmä Työryhmä on toimenpide-ehdotuksessa 10 esittänyt biodiversiteettisopimuksen 10. 80 osapuolikokouksen hyväksymän eettisen menettelytapasäännöstön suomentamista ja ohjeista